S-355/2015

Ár 2015, þriðjudaginn 25. ágúst, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 355/2015: Ákæruvaldið (H-kvk-nf G-kvk-nf) gegn K-x-x K-kvk-þgf B-x-x (L-kvk-nf M-kvk-nf O-kvk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 16. júní sl. á hendur ákærðu, K-x-x K-x-x B-x-x, kt. [...], Jöfrabakka 6, Reykjavík, „fyrir umboðssvik með því að hafa, í alls sjö skipti á tímabilinu 5.-20. júlí 2014 misnotað aðstöðu sína þar sem hún starfaði sem aðstoðarverslunarstjóri í versluninni Korpuoutlet, Korputorgi, Reykjavík í þágu vina og ættingja sem hún afgreiddi í versluninni með því að skanna vörurnar inn í afgreiðslukassa verslunarinnar og bakfæra verulegan hluta þeirra út úr afgreiðslukassanum, en vörurnar afhenti ákærða eftir að óverulegur fjöldi varanna stóð eftir í afgreiðslukerfinu til greiðslu með tilheyrandi tjóni fyrir Haga verslanir ehf, kt. [...] eiganda Korpuoutlet. Heildarfjárhæð þess sem verslað var fyrir og greitt og síðan bakfært sundurliðast með eftirfarandi hætti, en tjón verslunarinnar nemur bakfærslunni.

Telst háttsemi þessi varða við 249. gr. almennra hegningarlaga nr. 19/1940.

Einkaréttarkröfur:

F-kk-nf Á-kk-nf, kt. [...], gerir f.h. Haga hf., kt. [...], Hagasmára 1, Kópavogi kröfu um að ákærða verði dæmd til greiðslu skaðabóta að fjárhæð kr. 544.300, auk vaxta skv. 1. mgr. 8. Gr. laga nr. 38/2001, frá þeim degi er hið bótaskilda atvik átti sér stað, eða hinn 22.07.2014, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags.

Þess er krafist að ákærða verði dæmd til refsingar og til greiðslu alls sakarkostnaðar.“

Málavextir

Ákærða hefur skýlaust játað það brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Þykir refsing ákærðu hæfilega ákveðin fangelsi í 30 daga. Rétt er að fresta refsingu þessari og ákveða að hún falli niður að liðnum 3 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Dæma ber ákærðu til þess að greiða Högum hf. skaðabætur ásamt almennum vöxtum samkvæmt 4. og 8. gr. laga um vexti og verðtryggingu nr. 38, 2001 frá 20. júlí 2014 til 20. ágúst 2015 en eftir það með dráttarvöxtum samkvæmt III. kafla laganna til greiðsludags. Það athugast hér að ekki verða dæmdar frekari bætur í málinu en sú fjárhæð sem tilgreind er sem brot ákærðu, þ.e. 139.570 krónur.

Dæma ber ákærðu til þess að greiða verjanda sínum, L-kvk-þgf M-kvk-þgf O-kvk-þgf 75.000 krónur í málsvarnarlaun að meðtöldum virðisaukaskatti.

DÓMSORÐ:

Ákærða, K-x-x K-x-x B-x-x, sæti fangelsi í 30 daga. Framkvæmd refsingarinnar er frestað og fellur hún niður að liðnum 3 árum frá dómsuppsögu, haldi ákærða almennt skilorð.

Ákærða greiði Högum hf. 139.570 krónur ásamt almennum vöxtum frá 20. júlí 2014 til 20. ágúst 2015 en frá því með dráttarvöxtum til greiðsludags.

Ákærða greiði verjanda sínum, L-kvk-þgf M-kvk-þgf O-kvk-þgf hdl. 75.000 krónur í málsvarnarlaun.

P-kk-nf G-kk-nf.